Juraj Mikúš

Juraj Mikúš (* 22. február 1987, Skalica) je slovenský hokejista a poslanec mestského zastupiteľstva v rodnej Skalici.

Klubový hokej 
S hokejom začínal v rodnom meste, v mužstve Skalice, pričom v slovenskej extralige debutoval v sezóne 2003/04, keď strelil aj svoj prvý extraligový gól. V roku 2005 ho draftoval z 121. miesta klub Montreal Canadiens. Sezónu 2006/07 strávil v kanadskej juniorskej lige QMJHL, kde v tíme Chicoutimi Sagueneens odohral spolu 64 zápasov v ktorých získal 73 bodov (30 gólov, 43 asistencií). Po sezóne sa vrátil do Skalice, s ktorou sa dohodol na ročnej zmluve s ročnou opciou. Výraznejšie na seba upozornil najmä v sezóne 2008/2009, keď hral za Skalicu v útoku so Žigmundom Pálffym. Mikúš zaznamenal v 56 zápasoch 90 bodov za 31 gólov a 59 asistencií, v play-off pridal v 17 zápasoch 23 bodov (7+16) a prekonal tak extraligový rekord Pavla  Demitru. V júli 2009 podpísal zmluvu s NHL klubom Los Angeles Kings. Následne sa nedostal do kádra Los Angeles Kings a v sezóne 2009/10 hral v klube Manchester Monarchs. 

Po skončení sezóny sa dohodol na dvojročnej zmluve s klubom KHL Spartak Moskva. Koncom septembra 2010 bol vymenený do Dinama Riga, pretože bol v klube naplnený počet cudzincov. V Rige zotrval dva mesiace, odohral 22 duelov, v ktorých získal 4 body (1+3). V sezóne 2011/12 hral za HC Lev Poprad, kde bol najproduktívnejším hráčom, v 43 zápasoch dosiahol 27 bodov (12+15). Sezónu dohral v tíme najvyššej fínskej súťaže TPS Turku. V devätnástich zápasoch mal bilanciu 5 gólov a 6. asistencií. Ročník 2012/2013 začal v pražskom klube HC Lev Praha, kde odohral 27 zápasov, v ktorých získal 11 bodov (4+7). Koncom januára, tesne pred záverom prestupového obdobia v Európe a KHL ho získal klub HC Slovan Bratislava. S vedením podpísal zmluvu do konca nalsedujúcej sezóny, t.j. do 30. apríla 2014.

Klubová štatistika

Reprezentácia 
V slovenskej reprezentácii odohral 66 zápasov a strelil 15 gólov.

Štatistika na významných podujatiach

Referencie

Externé odkazy 
 
 Oficiálna stránka

Slovenskí hokejisti
Slovenskí hokejisti draftovaní NHL
Hokejisti draftovaní klubom Montreal Canadiens
Hráči HK Skalica
Hráči HC Lev Praha
Hráči HC Slovan Bratislava
Hráči HC Litvínov
Hráči HKm Zvolen
Hokejisti Spartaku Moskva
Hráči HC LEV Poprad
Hráči Dinamo Riga
Hráči TPS Turku
Hráči HC Olomouc
Účastníci MS v hokeji 2008
Účastníci MS v hokeji 2009
Účastníci MS v hokeji 2012
Účastníci MS v hokeji 2018
Politici KDH
Osobnosti zo Skalice